**RAZREDBENI POSTUPAK**

**U svrhu prijave za razredbeni postupak treba dostaviti:**

1. izvadak iz matične knjige rođenih (original, ne stariji od 6 mjeseci) i vjenčani list (ako je mijenjano prezime)

2. svjedodžbe svih razreda srednje škole u četverogodišnjem trajanju i svjedodžbu mature

(Svjedodžbe moraju biti originalne ili, ako su originali predani na neki drugi fakultet, ovjerene kopije s potvrdom fakulteta gdje se nalaze originali. Pristupnici koji imaju strane svjedodžbe moraju priložiti rješenje Ministarstva prosvjete, znanosti, kulture i športa da im se te svjedodžbe priznaju za nastavak studija u BiH.)

3. potvrdu o prebivalištu

4. kopija osobne iskaznice ili putovnice

5. popunjenu prijavu za razredbeni postupak (formular dobijete na Fakultetu)

6. dokaz o uplati troškova razredbenog postupka (uplata se vrši na žiro račun Fakulteta pri UniCredit banci 3381002202661957)

**Razredbeni ispit**

Broj studenata koji se primaju na pojedine studije svake godine se određuje Odlukom Senata Sveučilišta u Mostaru, te se objavljuje u Natječaju. Nakon objave Natječaja u dnevnom tisku, upisne kvote, termini i raspored održavanja prijamnih ispita te ostali podatci vezani za taj razredbeni postupak moći će se vidjeti i na oglasnim pločamana i web stranici fakulteta(http://ff.sve-mo.ba/).

**Važno: Svaki pristupnik za vrijeme održavanja razredbenog ispita mora imati osobni dokument sa slikom.**